સદભાગ્યે અમુક મહિનાઓ પછી પ્રતિભા ની સગાઇ N.R.I. યુવક સાથે નક્કી થઈ ગઈ હતી. રોજ બન્ને વેબ કેમ્પ પર ચેટ કરતા અને સુખ, દુઃખ ની વાતો કરતા. પ્રતિભા ને તેનો મંગેતર ખુબ પસંદ હતો અને તે તેના થી ખુશ પણ હતી. સાથે જ પ્રતિભા નાં માં-બાપ પણ સગાઈ ને લઇ ને ખુબજ ખુશ હતા. સગાઈ નજીક હતી અને પુરા જોશ માં તૈયારીઓ ચાલી રહી હતી. છતાં પણ પ્રતિભા મનમાં ને મનમાં ઉદાસ હતી. તે ઇચ્છતી હતી પોતે પોતાના મંગેતર સાથે નો નવો રિશ્તો સત્ય થી શરુ કરવા માંગે છે માટે જે કાઈ એની સાથે પહેલા બની ગયું તે કોઈ ભી સંજોગે કહેવું જરૂરી છે.